Deg uḥric wis sin, tesleḍt i nexdem ɣef umud-nneɣ, anda i d-nessuffaɣ tirayin yemxallafen i yetbaɛ umesuqel deg tsuqilt-ines. imusnawen n l kanada, Vinay d Darbelnet i dyemmeslayen fella-sen i tikkelt tamezwarut deg udlis-nni-nsen « Stylistique comparée du français et de l’anglais » i d-yeffɣen deg useggas n 1958. Anda i d-segzan sebɛa n tarayin i nezmer ad nessexdem deg tsuqilt: Areṭṭal(emprunt), arwas (calque), tasuqilt tuskilt (traduction littérale), ankaz (transposition), awlelleɣ (modulation), tagdazelt (équivalence), aswulem (adaptation).